สอบถามครับ อาการเจ็บบริเวณใต้คางข้างขวาถึงลำคอข้างขวา บริเวณคางมีก้อนๆอยู่คับ พอลูบๆมันจำเจ็บคำ ลำคอก็เหมือนกัน บริเวณใต้คางก้อนๆมันจะเคลื่อนๆครับเวลากะแรงๆ แต่บริเวณคอมีลักษณะแข็งๆครับพอเอามือแตะจะรุ้สึกเจ็บ แต่ไม่แตะก็รุ้สึกเจ็บเหมือนกันครับ อยากทราบสาเหตุและวิธีรักษาครับ ขอบล่วงหน้าครับ
สวัสดีค่ะ อาการเจ็บและมีก้อนที่คาง อาจเกิดจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไป-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันการดูแลตัวเองเบื้องต้นไม่ไปกดก้อนบ่อยๆ สังเกตอาการว่าก้อนค่อยๆยุบลงหรือไม่ ถ้าเป็นก้อนที่เกิดตามหลังการอักเสบมักจะค่อยๆยุบไปได้เอง แต่หากมีความผิดปกติของระบบอื่นๆเช่น มีไข้ ติดเชื้อไม่สบายบ่อยๆ เลือดออกง่ายหยุดยาก คลำได้ก้อนที่ท้อง ขาบวมร่วมด้วย หรือก้อนใหญ่ขึ้นเรื่อยๆ ไม่ยุบไป หากมีอาการเหล่านี้แนะนำให้รีบไปพบแพทย์